b'\n_START_ARTICLE_\nCayleyjeva sekstika\n_START_PARAGRAPH_\nCayleyjeva sekstika (ali Cayleyjev sekstet) je v geometriji ravninska krivulja, ki spada v dru\xc5\xbeino sinusoidnih spiral. Krivuljo je leta 1718 prvi obravnaval Colin Maclaurin. Arthur Cayley je krivuljo prvi podrobno raziskoval, leta 1900 pa jo je po njem imenoval Archibald._NEWLINE_Krivulja je simetri\xc4\x8dna glede na os x (y = 0\\, ) in seka samo sebe v to\xc4\x8dki  x= -a/8, y = 0\\, . Druga prese\xc4\x8di\xc5\xa1\xc4\x8da so \xc5\xa1e v izhodi\xc5\xa1\xc4\x8du, kjer je prevojna to\xc4\x8dka, v to\xc4\x8dki  (a, 0)\\,  in z osjo y v to\xc4\x8dki \\pm 3/8 \\sqrt{3}\\, ._NEWLINE_Cayleyjeva sekstika je no\xc5\xbei\xc5\xa1\xc4\x8dna krivulja (ali ruleta) sr\xc4\x8dnice glede na njeno to\xc4\x8dko obrata.'